Sajeroning téyori musik, skala diatonik iku komponèn dhasar téyori musik donya Kulon. Skala diatonik duwé pitu not sing béda-béda sajeroning sak oktaf. Not-not iki ya iku not-not ing tuts piano sing awarna putih. Sajeroning notasi solmisasi, not-not mau ya iku "Do-Re-Mi-Fa-Sol-La-Si". (Kadhangkala, 'Si' dirépresèntasi nganggo 'Ti' supaya aksara pisanan saben not béda-béda).
Skala mayor diwiwiti not pisanan (Do), lan dipungkasi nganti not 'Do' sing ana sak oktaf sadhuwuré Do sing pisanan.
Tuts-tuts putih ing piranti musik piano minangka skala diatonik C mayor (C-D-E-F-G-A-B-C), kanthi let sak interval saben nada, kajaba tumrap E-F lan B-C, sing duwé interval semitone (setengah tone).

Diatonik asal saka basa Yunani "diatonikos" sing tegesé "ngrenggangaké".